Varebeskrivelse Tarifering (KN-kode) Begrundelse

(1) (2) (3)

1. Bøjeligt produkt til anvendelse ved temperatur-kontrolleret distribution af gasser og væsker. Produktet består af følgende (set indefra): — et bøjeligt plastrør til transport af gas eller væske, med et sprængningstryk på mindst 27,6 MPa — et elektrisk varmebånd som er isoleret fra transportrøret af en aluminiumsplade — et lag aluminiumfolie som omslutter transportrøret, varmebåndet og aluminiumspladen — isoleret elektrisk ledning til kontrol af varmebåndet — et lag fiberdug — et yderlag af et bøjeligt syntetisk materiale. Produktet foreligger i løbende længder uden påsatte fittings. 3917 31 90 Tarifering i henhold til almindelig tariferingsbestemmelse 1, 3.b og 6 til den kombinerede nomenklatur, bestemmelse 8 til kapitel 39 og teksten til KN-kode 3917 , 3917 31 og 3917 31 90 . Plastrøret, som er den afgørende bestanddel ved transporten af gas eller væske, giver produktet dets væsentligste karakter.

2. Bøjeligt produkt til anvendelse ved temperatur-kontrolleret distribution af gasser og væsker. Produktet består af følgende (set indefra): — et bundt af bøjelige plastrør til transport af gas eller væske — et elektrisk varmebånd som er isoleret fra transportrøret af en aluminiumsplade — et lag aluminiumfolie som omslutter transportrøret, varmebåndet og aluminiumspladen — isoleret elektrisk ledning til kontrol af varmebåndet — et lag fiberdug — et yderlag af et bøjeligt syntetisk materiale. Produktet foreligger i løbende længder uden påsatte fittings. 3926 90 99 Tarifering i henhold til almindelig tariferingsbestemmelse 1, 3.b og 6 til den kombinerede nomenklatur og teksten til KN-kode 3926 , 3926 90 og 3926 90 99 . Bundtet af plastrør, som er den afgørende bestanddel ved transporten af gas eller væske, giver produktet dets væsentligste karakter.

3. Motorkøretøj med et hydraulisk løfteaggregat, som er påmonteret en arbejdsplatform. Køretøjet består af et lastvognschassis med kabine til føreren og passagerer. Det har diesel-motor og kan ved egen kraft køre på offentlig vej. Løfteaggregatet er permanent monteret på køretøjet. Det kan rotere og består af en teleskopisk arm, som kan bevæges lodret. Arbejdsplatformen måler 0,60 × 1,20 meter og er forsynet med et rækværk. Kontrolanordningerne til løfteaggregatet er monteret på arbejdsplatformen. Køretøjet har 4 optrækkelige støtteben, som står på jorden, når løfteaggregatet er i brug. Løfteaggregatet har en maksimal løftehøjde på. 12 meter og en løftekapacitet på 325 kg. Se illustration A (*1). 8705 90 90 Tarifering i henhold til almindelig tariferingsbestemmelse 1 og 6 til den kombinerede nomenklatur samt teksten til KN-kode 8705 , 8705 90 og 8705 90 90 . Køretøjet er en bil til specielt formål henhørende under pos. 8705 .

4. Motorkøretøj med et hydraulisk løfteaggregat, som er påmonteret en arbejdsplatform og gafler. Køretøjet har en batteridrevet elektrisk motor, der både anvendes til aktivering af løfteaggregatet og til fremdrift af køretøjet. Kontrolanordningerne til løfteaggregatet er monteret på platformen. Køretøjet kan ikke køre på offentlig vej. Løfteaggregatet har en maksimal løftehøjde på.2,5 meter og en løftekapacitet på 1 200 kg. Se illustration B (*1). 8427 10 10 Tarifering i henhold til almindelig tariferingsbestemmelse 1 og 6 til den kombinerede nomenklatur samt teksten til KN-kode 8427 , 8427 10 og 8427 10 10 . Dette selvkørende køretøj er konstrueret til såvel transport af gods som til løftning af gods og personer.